text: বাণেশ্বর ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরপ্রান্তে কোচবিহার জেলার একটি জনগণনা নগর৷
  
  বাণেশ্বর প্রধানত শিব মন্দির এবং মন্দির সংলগ্ন শিব পুকুরে থাকা স্থানীয় মোহন নামক কচ্ছপের জন্য বিখ্যাত৷ 'বাণেশ্বর' শব্দটি দুটি পৃৃৃথক শব্দ তথা 'বাণ' ও 'ঈশ্বর'-এর একত্রীকরণে উৎপন্ন৷ একদা অসুররাজ বান তার ঈষ্টদেবতা শিবকে পাতালপুরীতে স্থাপিত করতে চাইলে ব্যর্থ হন ও শিবলিঙ্গটি বর্তমান স্থানে প্রতিষ্ঠা পায়৷ দেবত্র কমিটি প্রতিবছর মাঘমাসের চতুর্দ্দশীর দিন একটি শিবমেলা উৎযাপন করেন৷
  
  ইতিহাস
  
  ভুগোল
  বাণেশ্বরে গড় বার্ষিক বৃৃষ্টিপাত ৩২০০ মিলিমিটার৷ কোচবিহার ও আলিপুরদুয়ার শহরের মধ্যবর্তী ১২ এ পশ্চিমবঙ্গ রাজ্যসড়কের ওপর অবস্থিত৷ বানেশ্বর রেলওয়ে স্টেশনটি এই শহরে অবস্থিত৷
  
  পরিবহন
  বাণেশ্বর শহরটি জেলাসদর কোচবিহার থেকে ১২ কিলোমিটার ও পার্শ্ববর্তী আলিপুরদুয়ার জেলার সদর আলিপুরদুয়ার থেকে ১৩ কিমি দূরে অবস্থিত, যা সড়কপথের মাধ্যমে যুক্ত৷ নিকটস্থ বাণেশ্বর ও নতুন বাণেশ্বর রেলওয়ে স্টেশন থেকে শিলিগুড়ি ও কোচবিহারগামী ট্রেন সহজলভ্য৷
  
  শিক্ষা
  বাণেশ্বর শহরে একটি বালক ও একটি বালিকা বিদ্যালয় রয়েছে৷ বিদ্যালয় দুটি যথাক্রমে, বাণেশ্বর খাবসা উচ্চ বালক বিদ্যালয় এবং বাণেশ্বর বালিকা বিদ্যালয়৷ সারথিবালা মহাবিদ্যালয়টি এখানেই অবস্থিত৷
  
  জনতত্ত্ব
  ২০১১ খ্রিষ্টাব্দের ভারতের জনগণনা অনুসারে বাণেশ্বর শহরের জনসংখ্যা ৪৮৪১ জন, যার মধ্যে ২৫৩৪ জন পুরুষ ও ২৩০৭ জন নারী৷ প্রতি হাজার পুরুষে ৯১০ জন নারী৷ ৬ বছর অনুর্দ্ধ ৪৪৮ জন শিশু, যা সমগ্র জনসংখ্যার ৯.২৫ %৷ ৬ বছরোর্দ্ধ জনসংখ্যার ৯৩.৫১% অর্থাৎ ৪১০৮ জন সাক্ষর৷
  
  তথ্যসূত্র
  
  বিষয়শ্রেণী:পশ্চিমবঙ্গের শহর
  বিষয়শ্রেণী:কোচবিহার জেলার শহর
title: বাণেশ্বর, কোচবিহার